
   MUNICIPIUL BRAD


       P R I M A R U L
  Nr. 96/11050/22.05.2025
R E F E R A T   DE   A P R O B A R E
privind aprobarea proiectului ”Construire și dotare – Centru de îngrijiri paliative, Mun. Brad, jud. Hunedoara” a cheltuielilor aferente acestuia, precum și a Acordului de parteneriat între Municipiul Brad și Spitalul Municipal Brad

Având în vedere prevederile Ordinului Ministrul Investițiilor și Proiectelor Europene nr. 159/2025, privind aprobarea Ghidului Solicitantului pentru Investiții în infrastructura publică a ambulatoriilor implicate în implementarea de programe de screening, prin Programul Sănătate, s-a identificat o oportunitate de finanțare a proiectului ”Construire și dotare – Centru de îngrijiri paliative, Mun. Brad, jud. Hunedoara” și a cheltuielilor aferente acestuia.

Prin Prioritatea 2 „Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate”, se are în vedere vedere obținerea unei finanțări nerambursabile pentru construirea unui centru de îngrijiri paliative în Municipiul Brad, județul Hunedoara, care ar avea multiple efecte pozitive atât pentru pacienți, cât și pentru comunitate.

Apelul de proiecte este unul competitiv, cu limită de depunere actualizată 30.05.2025, ora 17.00, iar finanțarea se alocă în funcție de punctajul obținut, în limita bugetului disponibil.

Proiectul va fi solicitat la finanțare de către Municipiul Brad în parteneriat cu Spitalul Municipal Brad, potrivit Ghidului Solicitantului, iar în acest sens este necesară încheierea unui Acord de parteneriat, conform secțiunii 5.1.2.

Valoarea totală a proiectului este în 14.697.365,45  lei ( cu T.V.A.), din care cheltuieli nerambursabile 12.513.378,41 lei, iar contribuția proprie este de 2 % din valoarea eligibilă a proiectului, în cuantum de 255.375,06 lei, reprezentând cofinanțarea proiectului.

În afara valorii eligibile a proiectului, orice altă cheltuială constituie cheltuială neeligibilă și va fi suportată de către beneficiar. 

În contextul celor de mai sus am inițiat prezentul proiect de hotărâre prin care am propus aprobarea proiectului ”Construire și dotare – Centru de îngrijiri paliative, Mun. Brad, jud. Hunedoara” a cheltuielilor aferente acestuia, precum și a Acordului de parteneriat între Municipiul Brad și Spitalul Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am mai propus  împuternicirea Primarul Municipiului Brad să semeneze Acordul de parteneriat, toate actele necesare şi contractul de finanţare în numele și pentru Municipiului Brad, precum şi al Partenerului, dacă este cazul.
Invoc în susţinerea propunerii mele prevederile: art. 1, art. 3 și art. 4 din  H.G. nr. 907/2016 privind etapele de elaborare si continutul-cadru al documentatiilor tehnico-economice aferente obiectivelor/proiectelor de investitii finantate din fonduri public, ale art. 44 alin. 1 din Legea nr. 273/2006 privind finantele publice local, cu modificările și completările ulterioare, ale Ordinului Ministerului Investițiilor și Proiectelor Europene nr. 800/23.04.2025 pentru modificarea Ghidului Solicitantului pentru Apelul de proiecte „Investiții în infrastructura unităților sanitare care furnizează servicii de paliație”, aferent programuluiSănătare, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 2 „Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate”,  Obiectiv specific RSO4.5: Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tradiției de la îngrijirea instituționalizată către îngrijirea în familie sau în comunitate(FEDR), aprobat prin Ordinul ministrului investițiilor și proiectelor europene nr. 159/2025, ale O.U.G. nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, ale Hotărârii de Guvern nr.829/2022 pentru aprobarea Normelor metodologice  de aplicare a Ordonanţei de urgenţă a Guvernului nr. 133/2021  privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, precum și ale art. 129 alin. 1, alin. 2 lit. b, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare.

